  Анжелика Тихонова корреспондент 22-тӥ коньывуонэ 18 часын Ижкарын Калыкъёслэн эшъяськон юртазы Удмуртиысь йӧскалык лыдӟетъюрт «Тӧдьы туриос» («Белые журавли») литературая праздник ортчытоз. Со сярысь лыдӟетъюртлэн пресс-службаез ивортэ. Тӧдьы туриослэн нуналзы – туала йӧскалык кылбуретлы но ожъёсын бырем солдатъёслы сӥзем праздник. Со Дагестанысь тодмо кылбурчилэн Расул Гамзатовлэн кичӧлтэмезъя Россиысь калыкъёслэсь но лулчеберетъёслэсь кусыпъёссэс юнматон понна кылдӥз Ужрадын оже ветлэм кылбурчиослэн - Муса Джалильлэн, Павел Коганлэн, Борис Костровлэн, Варвара Наумовалэн, Самуил Росинлэн, Елена Ширманлэн, Фатых Каримлэн - ужъёсынызы тодматскыны луоз. Соослэсь кылбуръёссэс лулчеберетъя йӧскалык огазеяськонъёсысь азьветлӥсьёс, «Класс» театр студиысь пиналъёс лыдӟозы. Озьы ик праздникез Идрис Темиров – кырӟанъёс гожъясь но быдэсъясь – шулдыртоз. Шулдыръяськонэ лулчеберетъя йӧскалык огазеяськонъёслэн ыстэм муртъёссы, Ижкарысь колледжъёсысь студентъёс, кадетъёс но школаосысь дышетскисьёс пыриськозы. Ужрадэ вань мылкыд карисьёсты возьмало.  Тегъёс: Ижкар Литература Удмуртия Калыкъёслэнэшъяськонюртсы йӧслыкъёс Йӧскалыклыдӟетъюрт кылбурет  